Президент қаламгер Әбдіжәміл Нұрпейісовті мерейтойымен құттықтады
"Президент қаламгер Әбдіжәміл Нұрпейісовті мерейтойымен құттықтады" | "https://abai.kz/post/99555"
TITLE: Президент қаламгер Әбдіжәміл Нұрпейісовті мерейтойымен құттықтады
URL: https://abai.kz/post/99555
META: "Президент қаламгер Әбдіжәміл Нұрпейісовті мерейтойымен құттықтады" | "https://abai.kz/post/99555"
DATE: 22.10.2019
AUTHOR(s): Abai.kz
TOTAL WORDS: 134
TEXT: Президент Қасым-Жомарт Тоқаев Қазақстанның халық жазушысы, Мемлекеттік сыйлықтың лауреаты Әбдіжәміл Нұрпейісовті 95 жасқа толған мерейтойымен құттықтап, жеделхат жолдады. «Сізді егемен еліміздің әдебиеті мен мәдениетінің өркендеуіне өлшеусіз үлес қосқан аса көрнекті жазушы, сөз өнерінің патриархы ретінде қадірлейміз. Қазақ қаламгерлері арасынан дараланып шығып, бірегей тұлға дәрежесіне көтерілген Өзіңізді үнемі мақтан етеміз»,– делінген жеделхатта. Сонымен қатар жазушының «Қан мен тер», «Соңғы парыз» романдары қазақ көркем сөзінің алтын қазынасына еніп, әлем әдебиетінде өзіндік орны бар рухани құндылыққа айналғаны жайында да айтылған. Жазушының жалпыадамзаттық мәселелерді арқау еткен шығармалары арқылы халқымызды бүкіл дүние жүзі танығанына да тоқталған. «Баршаны алаңдатқан Аралдың ахуалы Сіздің қайталанбас туындыларыңызда көрініс тапты. Ел мүддесін жаһандық деңгейге жеткізіп, оқырманның шексіз ықыласына бөленіп келесіз»,– деп жазды Мемлекет басшысы. Президент мерейтой иесіне «Жазушылық жолыңыз, ғибратты ғұмырыңыз жалғаса берсін! Сізге зор денсаулық, шығармашылық табыс, бақ-береке тілеймін» деген ықыласын білдірді. Abai.kz
